b'\n_START_ARTICLE_\nMost Segovia, Madrid\n_START_SECTION_\nZgodovina\n_START_PARAGRAPH_\nMost Segovia je najstarej\xc5\xa1i ohranjen most v Madridu. Gradnjo je naro\xc4\x8dil Filip II. svojemu najljub\xc5\xa1emu arhitektu Juan de Herrera, avtorju samostana El Escorial in Palacio Real de Aranjuez, med drugimi stavbami. Dela so se izvajala med letoma 1582 in 1584._NEWLINE_Leta 1648 so bila na \xc4\x8delu izdelana okrasna Vrata (arhitektura)vrata, delo Teodora Ardemansa, z namenom ve\xc4\x8dje monumentalnosti. Kasneje so bila odstranjena. \xc5\xa0est desetletij po odprtju, to je leta 1648, je arhitekt Jos\xc3\xa9 de Villarreal popravil zgornjo plo\xc5\xa1\xc4\x8do._NEWLINE_V novembru 1936, med \xc5\xa1pansko dr\xc5\xbeavljansko vojno, je general Yag\xc3\xbce most po\xc5\xa1kodoval, da bi prepre\xc4\x8dil vstop v Madrid Francovim enotam. Po vojni je bil obnovljen z uvedbo nekaj novosti. V nadaljevanju je bil raz\xc5\xa1irjen na \xc5\xa1tiri prometne pasove in pomol, ki se nahaja na svojih opornikih, v okviru regulacije reke Manzanares._NEWLINE_V \xc5\xa1estdesetih letih prej\xc5\xa1njega stoletja je bil spet obnovljen, zaradi potreb gradnje avtoceste M-30. Dela na izkopavanju za M-30 so odkrila razli\xc4\x8dne arheolo\xc5\xa1ke ostaline, ki ustrezajo enostavnemu mostu, ki se je nahajal pribli\xc5\xbeno 95 m severno od sedanjega. Na\xc5\xa1li so ostanke opornikov in dveh lokov.\n_START_SECTION_\nArhitektura\n_START_PARAGRAPH_\nMost je narejen iz granitnih blokov in je sestavljen iz devetih obokov. Njegovi oporniki oziroma stebri so zavarovani z nasipom, na vrhu koni\xc4\x8dno zaklju\xc4\x8denim. Glavni lok je srednji, od tega se postopoma \xc5\xa1irijo ostali, simetri\xc4\x8dno na obeh straneh. Most je bil zaklju\xc4\x8den s preprosto ograjo.'